20/05/2022 | Administración LocalMunicipal
Valdoviño
Aprobación das bases específicas e convocatoria para a contratación laboral temporal de un albanel e 6 peóns (PEL Concellos 2022)

Aprobación das Bases específicas e convocatoria para a contratación laboral temporal de un albanel (oficial de segunda) e 6 peóns ordinarios en réxime laboral temporal ao abeiro do Plan de Integración Laboral da Deputación Provincial de A Coruña (PEL CONCELLOS 2022) Mediante decreto de Alcaldía núm.202/2022, de data 16 de maio, acordou a aprobación da convocatoria e Bases reguladoras para a selección de un albanel e 6 peóns ordinarios ao abeiro do Plan PEL-CONCELLOS 2022 que se transcriben a continuación. O prazo de presentación da solicitude é de 5 DÍAS HÁBILES, contados dende o seguinte ó da publicación do presente anuncio no Boletín Oficial da Provincia. Valdoviño, 16 de maio de 2022. O alcalde Alberto González Fernández “BASES ESPECÍFICAS PARA A CONTRATACIÓN LABORAL TEMPORAL DE UN ALBANEL (OFICIAL DE SEGUNDA) E SEIS PEÓNS ORDINARIOS EN RÉXIME LABORAL TEMPORAL PRIMEIRA.–Obxecto. En virtude do extracto da Resolución de Presidencia número 2022/2283, do 14 de xaneiro de 2022, modificada pola Resolución de Presidencia n.º 2022/4734, do 25 de xaneiro, aprobáronse as bases reguladoras do Programa de axudas á contratación de persoal para a execución de obras e servicios municipais nos concellos da provincia (liña 1.1. PEL-CONCELLOS) e de conformidade coa Resolución 2022/12578, do 10 de marzo, pola que se aproba a concesión definitiva de subvencións correspondentes a devandita convocatoria, a Deputación de A Coruña concede ao Concello de Valdoviño unha subvención por importe de 46.000 € para a execución de obras e servizos mínimos nos co, anualidade 2022. Esta convocatoria ten por obxecto a contratación laboral temporal de 6 peóns e 1 albanel, todos desempregados en situación de exclusión, para a realización das actuacións incluídas no Programa PEL-CONCELLOS. SEGUNDA.–Modalidade de contratación, duración do contrato, retribucións. O contrato formalizarase baixo a modalidade laboral temporal, segundo o disposto no artigo 15.2 no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores. O tipo de contrato irá vinculado a programas de activación para o emprego, conforme á disposición adicional 9, do Real Decreto Lexislativo 3/2015, do 23 de outubro, polo que se aproba o texto refundido da Lei do emprego. A duración do contrato é cinco meses e medio e a xornada parcial, 62,5 % da xornada. O horario se distribuirá segundo as necesidade e organización dos servizos municipais de luns a domingo. Neste contexto, as retribucións brutas mensuais do albanel oficial de segunda ascenderán a 1.225 € e o salario bruto dos peóns ordinarios será 1.166,67 € mensuais, paga extra prorrateada para ambas categorías laborais. TERCEIRA.–Tarefas a desenrolar polo persoal contratado. As tarefas a desenrola polo persoal laboral temporal contratado ao abeiro do Programa de Integración Laboral subvencionado pola Deputación de A Coruña, anualidade 2022, estarán relacionadas cos servizos mínimos previstos no articulo 26.1a) da Lei 7/1985, do 2 de abril, Reguladora das Bases do Réxime Local: alumeado público, cemiterio, recollida de residuos, limpeza viaria, abastecemento domiciliario de auga potable, rede de sumidoiros, acceso ao núcleo de poboación e pavimentación de vías públicas. Así mesmo, neste senso, poderán executar pequenas obras de reparación e mantemento de parques públicos, en relación a biblioteca municipal ou tratamento de residuos, de conformidade ao recoñecido no aparto b) do citado artigo. En definitiva, poderán desenrolar tarefas propias da súa capacitación profesional e vinculadas ao eido competencial dos municipios de menos de 20.000 habitantes. CUARTA.–Requisitos das persoas aspirantes. Os requisitos xerais para participar na convocatoria adecúanse ao determinado no artigo 56.1 do Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público, así como o disposto no artigo 50 da Lei 2/2015, do 29 de abril, do emprego público de Galicia e que a continuación se detallan: a) Ter a nacionalidade española ou algunha outra que, con arranxo a citada lexislación, permita acceder ao emprego público. Neste senso, poden acceder ao emprego público como persoal laboral en igualdade de condicións que os españois, as persoas que posúan nacionalidade de outros estados membros da Unión Europea así como aquelas outras persoas, independentemente da súa nacionalidade que se atopen en algún dos suposto recoñecidos pola devandita lexislación. b) Posuír as capacidades e aptitudes físicas e psíquicas que sexan necesarias para o desenrolo das correspondentes funcións ou tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial para o acceso ao exercicio de funcións públicas. No caso de ser nacional de outro Estado membro da Unión Europea, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado de procedencia, o acceso e exercicio de funcións públicas nos citados termos. e) As persoas a contratar deberán estar en situación de desemprego e figurar inscritos como demandantes de emprego nas Oficinas do INEM na data de inicio do proceso selectivo, así como atoparse en algunha das seguintes situacións de exclusión socio-laboral que se indican de seguido: – Mulleres. – Maiores de 45 anos. – Persoas con discapacidade nun grao igual ou superior ao 33% e así recoñecido pola Administración Pública competente. – Persoas en situación de drogodependencia. – Persoas que vivan nun fogar onde ninguén teña emprego. – Persoas con fogar monoparental. – Persoas con problemas para atopar emprego polo idioma ou cuestións socioculturais. – Persoas vítimas de violencia de xénero. – Persoas sen fogar. – Parados de longa duración que, a efectos do presente programa, leven un mínimo de dous anos como demandantes de emprego. Tódolos requisitos indicados deberán acreditarse no intre de concorrer á sinatura do oportuno contrato laboral temporal e deberán referirse, en todo caso, á data de publicación das presentes bases reguladoras. QUINTA.–Presentación de solicitudes. As persoas aspirantes disporán dun prazo de cinco días hábiles, contados a partir do día seguinte ao da publicación do anuncio da convocatoria no BOP da Coruña. As solicitudes para tomar parte nas probas selectivas deberán presentarse conforme ó modelo que figura no Anexo I ante a Oficina Xeral do Concello de Valdoviño e demais canles recoñecidas no artigo 16.4 da Lei 39/2015, do 1 de outubro, de Procedemento Administrativo Común das Administracións Públicas, e acreditar inescusablemente a seguinte documentación: a) copia do Documento Nacional de Identidades ou Pasaporte. b) O xustificante de Demanda de Emprego, debidamente actualizado. c) A documentación acreditativa da situación de exclusión da persoa solicitante: – As persoas desempregadas de longa duración deberán achegar o informe de vida laboral actualizado. – As persoas con discapacidade nun grao igual ou superior ao 33% presentarán fotocopia do certificado de minusvalía expedido polo órgano competente. – As persoas en situación de drogodependencia, que vivan nun fogar onde ninguén teña emprego, persoas con fogar monoparental, con problemas para atopar emprego polo idioma ou cuestións socioculturais, así como para as persoas vítima de violencia de xénero e/ou persoas sen fogar achegarán informe dos servizos sociais municipais. d) As certificacións dos cursos realizados e baremables, según o enunciado no apartado seguinte. Finalizado o prazo de presentación de instancias, mediante Resolución de Alcaldía se aprobará a lista provisional de admitidos e excluídos que se publicará no taboleiro de edictos do Concello de Valdoviño e na páxina web municipal. Indicarase o motivo de exclusión e disporán dun prazo de 5 días naturais para a subsanación da falta ou achega dos documentos preceptivos, con indicación de que, si así non o fixera, se entenderá que a persoa solicitante desiste da súa petición, conforme o enunciado no artigo 68 da Lei 39/2015, do 1 de outubro, de Procedemento Administrativo Común das Administracións Públicas. Tódalas subsanacións efectuadas serán aceptadas ou rexeitas na Resolución de Alcaldía que aprobe a lista definitiva de persoas aspirantes admitidas, publicada no taboleiro de edictos do Concello de Valdoviño e na páxina web municipal que tamén determinará a composición do Tribunal avaliador -de non terse designado nun momento anterior- e o lugar, a data e a hora de realización do proceso selectivo detallado no apartado sexto das presentes Bases. Contra a devandita Resolución de Alcaldía que aprobe a lista definitiva de persoas admitidas e excluídas, poderase interpoñer potestativamente recurso de reposición, no prazo dun mes, ante o órgano que ditou o acto ou directamente recurso contencioso-administrativo no prazo de dous meses, ante a xurisdición contenciosa-administrativa, contados a partir do seguinte ao da publicación no taboleiro de edictos municipal e na páxina web do Concello de Valdoviño. As sucesivas Resolucións de Alcadía serán expostas no devandito taboleiro de edictos e publicadas na páxina web municipal. SEXTA.–Desenrolo do proceso selectivo. O proceso selectivo será axustado aos principios constitucionais de igualdade, mérito e capacidade de conformidade ao previsto no Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público e no resto do ordenamento xurídico. De igual xeito, o proceso selectivo se adecuará a os principios de publicidade, concorrencia, igualdade, mérito e non discriminación. Neste senso, o procedemento de selección do persoal laboral temporal será o concurso-oposición e o baremo aplicable se axustará aos seguintes criterios. Fase concurso Os cursos valoraranse da seguinte maneira e obterán un máximo de 3 puntos. – Curso Prevención de Riscos Laborais (hasta 60 horas): 1 puntos. – Curso Prevención de Riscos Laborais (hasta 30 horas): 0,5 punto. – Curso de Coñecemento Medioambiental (hasta 20 horas): 1 puntos. – Curso de Coñecemento Medioambiental (hasta 10 horas): 0,5 punto. – Ter rematado favorablemente programas de capacitación, formación e integración no mercado laboral organizados ou financiados polas Administracións Públicas: 0,5 punto. O permiso de condución Valorarase con 1 punto estar en posesión do permiso de condución clase B. Fase oposición Os aspirantes ao posto de peón e ao posto de albanel realizarán 1 proba práctica relacionada coas tarefas correspondentes ao posto a desempeñar. Puntuarase de 0 a 6 puntos, debendo acadar un mínimo de 3 puntos para superala proba. SÉTIMA.–Tribunal Cualificador. O órgano de selección será colexiado e a súa composición será axustada aos principios de imparcialidade e profesionalidade enunciados no Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público. Neste senso, o Tribunal cualificador determinado por Resolución de Alcaldía tenderá a paridade entre homes e mulleres, estará formado por un número impar de persoal funcionario de carreira ou laboral fixo que deberán posuír un nivel de titulación igual ou superior á esixida para o acceso as prazas obxecto da presente convocatoria e non realizado tarefas de preparación de aspirantes a probas selectivas nos cinco anos anteriores á publicación da convocatoria. A pertenza ao órgano de selección designado será a título individual, non podendo ostentarse esta en representación ou por conta de ninguén. Así, o Tribunal non se poderá constituír nin actuar sen a asistencia de máis da metade dos seus membros titulares ou suplementes, indistintamente. En todo caso, será precisa a asistencia do Presidente e Secretario do órgano de selección designado. O Tribunal cualificador queda autorizado para resolver as dúbidas que poidan xurdir e adoptar os acordos necesarios para a boa orde do proceso selectivo en todo o non previsto nas presentes Bases. Os membros do órgano de selección percibirán asistencias polas sesións precisas para o correcto desenrolo e avaliación do citado proceso selectivo a realizar, segundo recoñece o Real Decreto 462/2002, do 24 de maio, sobre indemnizacións por razón do servizo. OITAVA.–Proposta de contratación. Concluída a baremación dos méritos achegados e cualificación das entrevistas persoais, o Tribunal cualificador publicará no taboleiro de anuncios do Concello de Valdoviño e na páxina web municipal a relación de persoas aspirantes por orde de puntuación total final. A comisión seleccionadora elevará á Alcaldía a correspondente proposta de contratación a favor das persoas aspirantes que obtiveran as puntuacións finais máis altas. Neste senso, o Tribunal cualificador non poderá facer proposta de contratación a favor dun número de aspirantes superior ao das prazas convocadas ou propostas. No suposto de renuncia, falecemento, falta de xustificación dos requisitos esixidos para o nomeamento, incapacidade absoluta sobrevida ou calquera outro suposto no que o aspirante non chegue a formalizar o contrato de traballo, o órgano convocante poderá substituílo pola seguinte persoa aspirante na orde de puntuación acadada na listaxe definitiva, de conformidade a lexislación vixente. No caso de quedar deserto o proceso selectivo por non superar as probas ou non presentarse ninguén a esta, o alcalde queda autorizado a convocalo proceso novamente en cantas ocasións fose preciso, en consonancias ás presentes Bases reguladoras. NOVENA.–Formalización do contrato. O órgano competente da corporación procederá a formalización do contrato laboral temporal a favor das persoas aspirantes propostas pola comisión avaliadora que se efectuará dentro do prazo de cinco días naturais, a contar dende a data de notificación do acordo de contratación. Se a persoa interesada non formaliza o contrato no prazo indicado perderá tódolos dereitos adquiridos pola convocatoria e nomeamento conferido, quedando en situación de cesante. Así mesmo, será nula a contratación da persoa proposta que estea incursa en causa de incapacidade específica, conforme a normativa vixente. Mentres non se formalice o respectivo contrato e non se incorpore ao posto de traballo, a persoa aspirante non terá dereito a percepción económica de ningunha clase. Previa formalización e sinatura do contrato, a persoa aspirante deberá achegar a seguinte documentación: – Informe médico/Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, onde se fará constar que non se padece enfermidade ou limitación física ou psíquica incompatible coas funcións propias do posto. – Declaración xurada de non concorrer nas causas de incompatibilidade ou prohibición para ser empregado público. – Documentación acreditativa da situación de exclusión social. DÉCIMA.–Protección de datos de carácter persoal. De acordo co disposto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, os datos de carácter persoal que se faciliten para a participación no presente proceso de selección de persoal, incorporarase nun ou varios ficheiros, do/s que é responsable o Concello de Valdoviño, con sede en Avda. Porta do Sol, n.º 25. A finalidade do tratamento é o procedemento de selección e contratación laboral temporal para cubrir os postos que se refiren as presentes bases, dentro do Programa de Integración Laboral subvencionado pola Deputación Provincial da Coruña. Mediante a participación neste proceso, as persoas aspirantes manifestan o seu consentimento para o tratamento dos seus datos persoais coa finalidade antes indicada que comprende o rexistro de solicitudes de aspirantes, a cualificación de probas e avaliación das persoas candidatas, así como a provisión de postos e confección de listas de substitución. Os datos serán conservados durante o prazo estritamente necesario para cumprir coa finalidade antes indicada. ANEXO I SOLICITUDE DE INCLUSIÓN NO PROCESO DE SELECCIÓN PARA A CONTRATACIÓN LABORAL TEMPORAL DE UN ALBANEL OFICIAL DE SEGUNDA E SEIS PEÓNS ORDINARIOS D./dona __________________________________________, con D. N. I. n.º _________________, e enderezo a efectos de notificacións en ______________________________________________, da localidade de ____________________, provincia de _________________, C. P. ___________, e con número de teléfono de contacto ______________. En virtude da convocatoria emitida polo Concello de Valdoviño para a provisión en réxime laboral temporal de un albanel oficial de segunda e tres peóns ordinarios do Programa de Integración Laboral para a execución de obras e servizos mínimos municipais. MANIFESTA que reúne todas e cada unha das condicións de acceso ao proceso de selección e polo tanto SOLICITA se teña por presentado este escrito en tempo e forma, e se me declare admitido/a para formar parte en calidade de aspirante no proceso.  ALBANEL OFICIAL DE SEGUNDA  PEÓN ORDINARIO ACHEGA a seguinte documenttaicón:  Copia do documento nacional de identidade ou pasaporte.  Copia permiso de condución clase B.  Copia do xustificante de demandante de emprego, actualizado.  Acreditación dos cursos baremable.  Autorización cesión de datos persoais (anexo II). Obrigatorio achegar a documentación que acredite que a persoa solicitante está incursa nalgunha das situacións numeradas Por todo o exposto, SOLICITA que se teña por presentada esta solicitude e sexa admitido ás probas selectivas para a contratación laboral temporal de un albanel oficial de segunda e seis peóns ordinarios. En ___________, a ____ de ___________________ de 2022. Asdo.: _______________________ ANEXO II AUTORIZACIÓN PARA A CESIÓN DE DATOS PERSOAIS Autorizo a entidade sinalada para a cesión á Deputación de A Coruña dos datos persoais relacionados co meu contrato de traballo para os efectos de presentalos como xustificantes de gasto dunha subvención. En Valdoviño, a. de. de 2022. Sinatura: